
ŠAKIŲ RAJONO SAVIVALDYBĖS  TARYBA

SPRENDIMAS

DĖL PANAUDOS SUTARTIES SU VIEŠĄJA ĮSTAIGA „ŠAKIŲ PIRMINĖS ASMENS SVEIKATOS PRIEŽIŪROS CENTRAS“ NUTRAUKIMO

2009 m. birželio 11  d. Nr. T-215
Šakiai


Savivaldybės taryba, vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 11 str. 1 d., savivaldybės tarybos 2005 m. gruodžio 22 d. sprendimu Nr. T-359  patvirtintu Savivaldybei nuosavybės teise priklausančio turto perdavimo panaudos pagrindais laikinai neatlygintinai valdyti ir naudotis tvarkos aprašu ir atsižvelgdama į viešosios įstaigos „Šakių pirminės asmens sveikatos priežiūros centras“ 2009 m. birželio 1 d. prašymą, nusprendžia:


1. Nutraukti Savivaldybės turto panaudos sutartį, sudarytą 1999 m. liepos 1 d. su viešąja įstaiga „Šakių pirminės asmens sveikatos priežiūros centras“, šalių susitarimu.


2. Įgalioti Šakių kultūros centro direktorę pasirašyti susitarimą dėl 1 punkte nurodytos panaudos sutarties nutraukimo bei turto perdavimo-priėmimo aktą.

